SADA ČITATE Na Murter bez prebivališta na otoku više se ne može: Oni koji ga nemaju, ako odmah ne odu, ostat će tamo do daljnjeg

Na Murter bez prebivališta na otoku više se ne može: Oni koji ga nemaju, ako odmah ne odu, ostat će tamo do daljnjeg Odlukom policijske uprave Šibensko-kninske županije, danas 22. ožujka od 15.00 sati zaustavljen je promet prema otoku Murteru.

22.03.2020, 16:09h22.03.2020, 17:10hŠibenik IN

NOVO 17,05

Na Murter se više ne može nemate li prebivalište na tom otoku, doznajemo do Marice Kosor, glasnogvoornice Policijske uprave šibensko-kninske.

– Mjera je na snazi od 14 sati zbog opasnosti od širenja koronavirusa. Kućama se mogu vratiti oni koji imaju prebivalište na Murteru. Oni koji su se tamo zatekli, a nemaju prebivalište, mogu otići, ali ako to ne naprave, ostat će tamo do daljnjega –kaže Kosor.

Naglašava da oni koji imaju prijavljeno prebivalište na otoku mogu otići i vratiti se ako im je radno mjesto negdje u Šibeniku ili u drugim mjestima.

RANIJE 16,05

Policijski službenici na predjelu Ivinj vrše kontrolu putnika u motornim vozilima te svima onima koji nemaju prebivalište na području otoka Murtera zabranjuju nastavak puta.

Ova mjera bit će na snazi do daljnjeg, a o svim detaljnijim informacijama građani se mogu informirati na broj 192.